﻿Letölthető a [www.pravno-informacioni-sistem.rs](http://www.pravno-informacioni-sistem.rs) honlapról

Az oktatási és nevelési rendszer alapjairól szóló törvény (az SZK Hivatalos Közlönye, 88/17., 27/18. – más törvény, 10/19., 6/20., 129/21. és 92/23. szám) 17. szakaszának 4. bekezdése és a kormányról szóló törvény (az SZK Hivatalos Közlönye, 55/05., 71/05. – kiigazítás, 101/07., 65/08., 16/11., 68/12. – Alkotmánybíróság, 72/12., 7/14. – Alkotmánybíróság, 44/14. és 30/18. – más törvény) 24. szakasza alapján

az oktatási miniszter

**SZABÁLYZATOT**

**hoz**

**a középfokú oktatásban és nevelésben részesülő tanulók osztályzásáról**

**az SZK Hivatalos Közlönye, 10. szám 2024. február 9.**

**A szabályzat tárgya**

1. szakasz

Jelen szabályzat előírja a tanulmányi eredmény osztályzásának módját, eljárását és mércéit, egyedi tantárgyakból, választott programokból (a továbbiakban: tantárgy) és magaviseletből, és a tanulók és felnőttek (a továbbiakban: tanuló) osztályzására vonatkozó más jelentős kérdést a középfokú oktatásban és nevelésben.

**Az osztályzás célja és elvei**

2. szakasz

Az osztályzás alapcélja a tanulási folyamat minőségének előmozdítása.

Az osztályzás szerves része a tanítási-tanulási folyamatnak, amely figyelemmel kíséri a tanulási eredmények megvalósulásának előírt céljait, kimeneteleit, értékelési szabványait, valamint a szabványokkal előírt kompetenciákat, valamint a tanulók előmenetelét a kompetenciák fejlesztésében az iskolai program elsajátítása folyamán.

Az osztályzás folyamatos pedagógiai tevékenység, amely a tanulás iránt aktív viszonyulást fejleszt a tanulóknál, ösztönzi a tanulási motivációt, kiképzi a tanulókat eredményeik és más tanulók eredményeinek tárgyilagos felmérésére, miközben meghatározott értékrendszert alakít ki.

Az osztályzás biztosítja az oktatási és nevelési rendszer alapelveinek tiszteletben tartását az oktatási és nevelési rendszer alapjait szabályozó törvénnyel (a továbbiakban: Törvény) összhangban.

A hatékony tanulás érdekében, a tanár a következő elvekkel összhangban cselekszik az osztályzás folyamán:

1) megbízhatóság: az osztályzatnak a megállapított, nyilvános és pontos osztályzási mércékkel való összeegyezhetőségét jelöli,

2) hitelesség: az osztályzat kimutatja a tanulás hatásait (kimenetelek megvalósítása, a tanulók tevékenysége és előmenetele)

3) az osztályzás módjainak változatossága: az osztályzás különböző módszereinek és technikáinak kiválasztása és alkalmazása az osztályzás hitelességének, megbízhatóságának és elfogulatlanságának biztosítása érdekében,

4) az osztályzás rendszeressége és idejében történése biztosítja a tanuló folyamatos tájékoztatását hatékonyságáról a tanulási folyamat során és az osztályzatnak a további tanulási folyamatra való hatásáról,

5) bármiféle hátrányos megkülönböztetés és elkülönítés tilos az osztályzás folyamán,

6) az egyéni különbségek, oktatási szükségletek, korosztály és a tanulók előzetes eredményeinek méltányolása,

7) az osztályzás elfogulatlansága a megállapított mércékkel összhangban.

**Az osztályzás tárgya és fajtái**

3. szakasz

A tanuló valamennyi tantárgyból és magaviseletből osztályzatot kap, a Törvénnyel és jelen szabályzattal összhangban.

Az osztályzat leíró és számbeli.

A tanulók előmenetelének és fejlődésének figyelemmel kísérése a kimenetelek és tanulási eredmények megvalósításában, valamint a kompetenciák fejlesztésében a tanév folyamán formatív és összegző osztályzással történik.

Jelen szabályzat értelmében, a formatív osztályzás, a lényeges adatok állandó és tervszerű beszerzése a tanulók előmeneteléről, az előírt kimenetelek és célok elsajátításáról és a kompetenciák fejlettségi szintjének megvalósításáról. A tanítási-tanulási folyamat szerves része és válaszinformációt tartalmaz a tanár számára a tanulási folyamat további tervezéséhez, javaslatot tartalmaz a tanulók további előmeneteléhez, és a tanár pedagógiai dokumentációjában nyilvántartott.

Jelen szabályzat értelmében, a pedagógiai dokumentáció, a tanár elektronikus és/vagy írott dokumentációja, amely tartalmazza: a tanuló személyes adatait, valamint az eredmények megvalósításához szükséges egyéni sajátosságokat, az értékelési felmérések eredményeit, a tanuló tevékenységét és előmenetelét tartalmazó adatokat, útmutatásokat, a tanuló magaviseletét és más adatot, amely a tanulókkal folytatott munkára vonatkozik és fejlődését segíti.

A formatív osztályzással összegyűjtött adatok alapján megítélt osztályzatot az oktató-nevelő munkára vonatkozó nyilvántartásba jegyzik be, amelyet elektronikus/vagy nyomtatott formátumban (a továbbiakban: munkanapló) vezetnek, a jelen szabályzattal előírt mércékkel összhangban.

Jelen szabályzat értelmében, adatok alatt, a tudásra, készségre, tevékenységre, önállóságra és a munka iránti fellelőségteljes viszonyra vonatkozó adatokat értjük, az iskolai programmal összhangban.

Jelen szabályzat értelmében, az összegző osztályzat a tanuló sikerességének értékelése a programegység, modul végén illetve az első és második félév végén valamennyi tantárgyból és magaviseletből.

A félév folyamán legalább egyszer, az iskola az osztálytanácsi üléseken elvégzi az összegző osztályzás nyilvántartását és felmérését, és ezek eredményeiről tájékoztatja a tanulók szüleit, illetve törvényes képviselőit (a továbbiakban: szülő).

Az összegző osztályzatok szabály szerint számbeliek, a munkanaplóba és a pedagógiai dokumentációba jegyzik őket.

A formatív és összegző osztályzás egy egységes osztályzási folyamat része, amely az előre meghatározott mércéken alapszik.

**Osztályzat**

4. szakasz

Az osztályzat objektív és megbízható mértéke az előírt célok, tanulási kimenetelek, értékelési szabványok és kompetenciák fejlesztésének megvalósításában, valamint a tanulók előmenetelének és fejlődésének, és egészében mutatója a tanárok, tanulók és az iskola közös munkája minőségének és hatékonyságának.

Az osztályzás nyilvános és az osztályzatot a művelet elvégzését követően közölni kell és megindokolni a tanulónak.

Az osztályzat kifejezi:

1) a célok megvalósítását, valamint az előírt, illetve alkalmazott értékelési szabványokat, a megvalósított kimeneteleket és a kompetenciák fejlettségi szintjét a tantárgyi program elsajátítása folyamán,

2) a tanulók tevékenységét az oktatásban,

3) az előző időszakhoz viszonyított előmenetelt,

4) a tanuló további fejlődéséhez való utasítását,

A célok megvalósítását, valamint az előírt, illetve alkalmazott értékelési szabványokat, a megvalósított kimeneteleket és a kompetenciák fejlettségi szintjét a tantárgyi program elsajátítása folyamán: a szerkezeti fogalmak és terminológia elsajátítása, a tudományos eljárások és folyamatok megértése, alkalmazása, értékelése, a problémamegoldás, az adatokkal és információkkal való tevékenység, a döntések értelmezése, levezetése és meghozatala, a kommunikáció és kifejezési készség különböző formái, a motorikus képességek elsajátítása és a munkafeladatok elvégzése alapján mérik fel.

A tanulók tevékenysége felöleli: a tanítási folyamatban való aktív részvételt, a megtervezett feladatokhoz való fellelőségteljes viszonyulást, másokkal való együttműködést, kimutatott érdeklődést, valamint a tanulási és fejlődési készséget.

Az előző időszakhoz viszonyított előmenetelt osztályzatban fejezik ki, és így sor kerül az elért értékelési mércék közötti különbségek méltányolására.

A tanuló további előmenteléhez való utasítás világosan jelzi miben kell javulnia az elkövetkező időszakban, és az osztályzathoz párosuló válaszinformáció szerves része.

Számbeli osztályzatok: kitűnő (5), jeles (4), jó (3), elégséges (2) és elégtelen (1).

A tanulónak nem lehet csökkenteni az osztályzatát az iskolán kívüli tevékenységekhez való viszonyulás, illetve az iskolában vagy más oktatói-nevelői munkát végző szervezetben történő tisztességtelen viselkedés végett.

**A számbeli osztályzás mércéi**

5. szakasz

A mérce objektív mérték, amely alapján megállapítható a tanuló sikeressége az oktatási kimenetelek megvalósításában és a kompetenciák fejlesztésében. A mércék, úgy vannak meghatározva, hogy felölelik az alap- és tárgyközi kompetenciák elemeit és össze vannak hangolva a tantárgyak és modulok kimeneteleivel.

Az egyéni tantárgyaknál a tantárgyi szaktanács szintjén állapítják meg a számbeli osztályzás egységes mércéit.

6. szakasz

Kitűnő (5) osztályzatot kap az a tanuló, aki:

1) alkalmazza ismereteit, beleértve a módszertani ismereteket, összetett és ismeretlen helyzetekben; önnáló és kreatív módon magyarázza és bírálóan szemléli az összetett tartalmi egységeket és információkat; felméri az elméletek, ötletek és álláspontok értékét;

2) kiválogatja, összeköti és értékeli az adatok különböző típusait és forrásait;

3) feltételezéseket fogalmaz meg, leellenőrzi és megindokolja a megoldásokat, álláspontokat és döntéseket;

4) megoldja a több megoldásos problémákat, értékeli és megindokolja a megoldásokat és alkalmazott eljárásokat;

5) változatosan fejezi ki magát (szóban, írásban, vizuálisan, gyakorlati, képzőművészeti és más módon), beleértve az információs technológiák használatát, a kommunikációt és az előadás módját különböző kontextusokhoz alakítja;

6) összetett mozdulatok szerkezetét, gyorsaságot és magas szintű koordinációt követelő motorikus képességekkel rendelkezik; motorikus képességei lehetővé teszik, hogy a mozdulatok szerkezetének kombinálásával, újraszervezésével, különleges igényekhez és helyzetekhez alkalmazkodva hatékonyan cselekedjen;

7) önállóan végez összetett munkafeladatokat a szabványosított folyamatok, biztonsági követelmények és környezet megóvásának tiszteletben tartásával, kezdeményezést mutat ki, a kivitelezést, a munka módját és az eszközöket az új helyzetekhez alkalmazza.

8) hozzájárul a csoportmunkához ötletek kialakításával, kezdeményezi és megszervezi a szerepek és feladatok felosztását, a csoport többi tagjának véleményét méltányolja és segít feladataik megvalósításában, főként a csoportmunka folyamán történő „fennakadás” esetén, összpontosít a csoportmunka közös céljára és felelősséget vállal a produktum létrehozásában a megadott időkereteken belül;

9) meghatározza az elsőbbségeket és kockázatokat, és ez alapján megtervezi és megszervezi a rövidtávú és hosszútávú tevékenységeket, valamint meghatározza a szükséges időt és forrásokat;

10) folyamatosan érdeklődést mutat ki és felelősségteljesen irányul a tanulási folyamathoz, tekintetbe veszi az előmenetelre vonatkozó javaslatokat és megvalósítja ezeket.

7. szakasz

Jeles (4) osztályzatot kap az a tanuló, aki:

1) logikailag megszervezi és önállóan értelmezi az összetett tartalmi egységeket és információkat;

2) különböző ágazatokból származó tartalmakat és vázlatokat összekapcsol az életből való helyzetekkel;

3) különböző adattípust hasonlít össze és több mérce alapján egyszerre rendszerez;

4) álláspontot foglal saját értelmezés és indoklás alapján;

5) problémát elemez, megfelelő folyamatot és eljárást választ az új próblémahelyzetek megoldásában;

6) változarosan fejezi ki magát (szóban, írásban, vizuálisan, gyakorlati, képzőművészeti és más módon), beleértve az információs technológiák használatát, a kommunikációt az adott kontextushoz igazítja;

7) összetett mozdulatok szerkezetét, gyorsaságot és magas szintű koordinációt követelő motorikus képességekkel rendelkezik;

8) önállóan végez összetett munkafeladatokat szabványosított folyamatok alapján, felszerelést és szerszámokat választ a feladattal és biztonsági követelményekkel, valamint az egészség és környezet megóvásával összhangban.

9) megtervezi a munka ütemét, megszervezi a csoportban történő tevékenységeket, megvalósítja saját feladatait számon tartva a csoportmunka tervezett közös produktumait;

10) megtervezi és megszervezi a rövidtávú és hosszútávú tevékenységeket, megállapítja az elsőbbségeket és meghatározza a szükséges időt és forrásokat;

11) folyamatosan érdeklődést mutat ki a tanulási folyamat iránt, tekintetbe veszi az előrehaladásra vonatkozó javaslatokat és általában megvalósítja ezeket.

8. szakasz

Jó (3) osztályzatot kap az a tanuló, aki:

1) megérti és önállóan magyarázza az alapfogalmakat és a közöttük lévő kapcsolatokat;

2) különböző adattípusokat rendszerez alapkategóriákba a megadott mérce alapján;

3) meg tudja fogalmazni álláspontját, értékel és döntést hoz, meg tudja magyarázni, hogyan jutott a következtetésekig;

4) megfelelő folyamatot és eljárást választ és alkalmaz a próblémahelyzetek megoldásában ismert kontextusban;

5) a követelményekkel megfelelően és világosan mondja el a konkrét tartalmakat (szóban, írásban, vizuálisan, gyakorlati, képzőművészeti és más módon), beleértve az információs technológiák használatát is;

6) alapfokú motorikus képességeket teljesít modellt utánozva (demonstrálja őket);

7) önállóan végez rutinos munkafeladatokat szabványosított folyamatok alapján, felszerelést és szerszámokat használ a biztonsági követelményekkel, valamint az egészség és környezet megóvásával összhangban.

8) az odaítélt feladatokat, a célokkal, kívánatos produktumokkal és a csoporton belüli tervezett munka ütemével összhangban végzi el; megbecsüli a csoport tagjait és az ötletek sokszínűségét;

9) megtervezi és megszervezi a rövidtávú tevékenységeket, meghatározza a szükséges időt és forrásokat;

10) érdeklődést mutat ki a tanulási folyamat iránt, tekintetbe veszi az előmenetelre vonatkozó javaslatokat és részben megvalósítja ezeket.

9. szakasz

Elégséges (2) osztályzatot kap az a tanuló, aki:

1) ismeri és megérti az alapfogalmakat és információkat, és a megadott mérce alapján összeköti őket;

2) elsajátította a megfelelő terminológiát;

3) egyenesen következtet konkrét példával való összehasonlítás és hasonlóság alapján;

4) képes álláspontot választani és kifejezni;

5) megfelelő folyamatot és eljárást alkalmaz az egyszerű próblémahelyzetek megoldásában ismert kontextusban;

6) a meghatározott tartalmakon belül világosan szemléltet részleteket, megfelelő módon, az alapkövetelményeket betartva (szóban, írásban, vizuálisan, gyakorlati, képzőművészeti és más módon), beleértve az információs technológiák használatát is;

7) alapfokú motorikus képességeket teljesít és megvalósít segédlettel;

8) utasítások segítségével elvégzi a rutinos munkafeladatokat szabványosított folyamatok alapján, felszerelést és szerszámokat használ a biztonsági követelményekkel, valamint az egészség és környezet megóvásával összhangban.

9) kizárólagos megkérésre elvégzi az odaítélt feladatokat a csoport többi tagja segédletével; megbecsüli a csoport tagjait és az ötletek sokszínűségét;

10) megtervezi és megszervezi a rövidtávú tevékenységeket, a megadott feltételek és források alapján;

11) időnként érdeklődik a tanulási folyamat iránt, állandó követéssel megvalósítja az előmenetelre vonatkozó javaslatokat.

10. szakasz

Elégtelen (1) osztályzatot kap az a tanuló, aki nem teljesíti az elégséges (2) osztályzatra vonatkozó mércéket, és nem mutat érdeklődést a tanulási folyamat, vagy az előmenetel iránt.

11. szakasz

A hitoktatás és polgári nevelés elnevezésű választott programok osztályzása leíró, a célok, kimenetelek, eredmények és tevékenységek megvalósítása alapján.

**Az egyéni különbségek méltányolása az osztályzás folyamán**

12. szakasz

Az osztályzás a tanuló képességeinek, jártasságának és ügyességének méltányolásával történik.

A kivételes képességekkel rendelkező tanulót, akinek oktatását, nevelését az egyéni fejlesztési tervhez igazították és ezzel a tervvel gazdagították, a megvalósított célok és kimenetelek, értékelési szabványok, valamint tevékenysége alapján osztályozzák.

Szociális gondok, fejlődési zavarok, rokkantság vagy más okok miatt tanulási nehézségekkel küzdő tanulót, aki kiegészítő támogatást igényel az oktatásban, nevelésben, az egyéni terv illetve az egyéni fejlesztési terv teljesítése folyamán megvalósított célok és értékelési szabványok alapján osztályozzák.

A jelen szakasz 3. bekezdése szerinti tanulót, akinek az oktatásához, neveléséhez szükséges adaptálni a munka módját, helyiséget és a feltételeket, a tevékenysége, a teljesített célok szintje és az előírt értékelési szabványok alapján osztályozzák, oly módon, hogy a nyelvi, motorikai és hallási képességeit, valamint más specifikus nehézségeit figyelembe veszik.

A jelen szakasz 3. bekezdése szerinti tanulót, akinek az oktatásához, neveléséhez szükséges adaptálni és megváltoztatni a tartalmakat, valamint az oktatói-nevelői munka kimenetelét, a tevékenysége, az adaptált célok teljesített szintje és az oktatói-nevelői munka kimenetele alapján osztályozzák.

Annak a tanulónak az egyéni fejlesztési tervét módosítják, akinek oktatása, nevelése az egyéni fejlesztési terv alapján történik, de nem teljesíti az adaptált célok és oktató-nevelő munka szerinti követelményeket.

**Az osztályzás módja és célja**

13. szakasz

A munka további tervezése és a tanulók további előmenetele végett, a tanár a tanév elején felméri a tanulók kompetenciáinak fejlettségi szintjét egy adott ágazat, tantárgy, modul vagy a jelen tanév tanítási folyamatra jelentős téma keretein belül (a továbbiakban: kezdeti értékelés).

Amikor a tanítás a duális képzési modell szerint valósul meg, a tanár – a tanulás koordinátora a kiképző személlyel együttműködve hajtja végre a kezdeti értékelést, a kiképző személy pedig annak a cégnek a képviselője, ahol a munka révén való tanulás folyik.

A kezdeti értékelés megvalósítására való előkészületeket a tanár a szaktantárgy valamennyi tanárával való együttműködés folyamán végzi.

A kezdeti értékelés eredményeit nem osztályozzák számbelileg, de a tanuló válaszinformációt kap a teljesítményéről.

A kezdeti értékelés eredményeit adatként kezelik a tanítás-tanulás keretében történő iskolai munka fejlesztése érdekében.

14. szakasz

Az osztályzás különböző módszerek és technikák alkalmazásával történik, ezeket a tanár választja az osztályzási mércékkel összhangban, alkalmazkodva a tanulók szükségleteihez és fejlődési sajátosságaihoz.

A szakképzés folyamán történő gyakorlati képzés, gyakorlat osztályzása, a tanulók gyakorlati tudásainak, képességeinek és kompetenciáinak felmérése útján történik a gyakorlati munka kidolgozásának folyamatában, a gyakorlati munka kidolgozásának önállóságában, a műszerek, anyagok, szerszámok és más eszközök használatában, a szakterminológia használatában, önmagát, másokat és környezetét felölelő biztonsági és munkaegészségügyi intézkedések alkalmazása folyamán. A szóbeli és írásbeli felmérés felbecsüli az igényelt feladat kidolgozási eljárásának ismeretét és megértését, különböző megvizsgálási eszközök/protokollok segítségével sor kerül a munkafeladat kidolgozási folyamatának megfigyelésére, és ezáltal felmérésre kerül a kivitelezett feladat pontossága/helyessége, gyorsasága és precizitása.

A tanár, aki a munka révén való tanulás koordinátora, leosztályozza a tanulókat, a kiképző személytől begyűjtött, a tanulók eredményeire vonatkozó adatok alapján, valamint közvetlen belátással a munka révén való tanulás megvalósításába és a gyakorlati képességek eredményeinek felmérése alapján, amelyet a munkaadónál vagy az iskolában végeznek.

A tanulók eredményeit osztályozzák tevékenységeik és munkájuk eredménye alapján is, ilyen például:

1) az előadás és bemutató (művészeti fellépések, sporttevékenységek, műalkotási kiállítások, kutatások eredményei, jelentések, vitában való részvétel, formatervezési megoldások, gyakorlati munkák, versenyeken és szemléken való részvétel és más);

2) a munka termékei (modellek, makettek, plakátok, grafikai munkák, rajzok, értekezések, házi feladatok, prezentációk és más);

3) a csoportmunka különböző formáiban és projektekben való részvétel és tevékenykedés, beleértve az interdiszciplináris projekteket is;

4) az önértékelési és egykorú társak értékelési tevékenységeiben való részvétel;

5) a kiválasztott diákmunkák gyűjteménye – portfólió és más

Az osztályzás egységes mércéjét az ugyanazon és/illetve “rokon” tantárgyak szaktanácsi szintjén állapítják meg és jóvahagyják a pedagógiai kollégiumon. Ugyanazon tantárgyból való osztályzás egy iskolában egyforma mércék és összehasonlítható osztályzási eszközök alapján folyik.

15. szakasz

A 15 percnél hosszabb írásbeli tudásfelmérők ütemezését a munkanaplóba jegyzik be, és valamennyi osztály számára az iskola hirdető tábláján jelenítik meg, illetve az iskola honlapján, négyszer a tanév alatt, az iskola éves munkatervével összhangban.

A jelen szakasz 1. bekezdése szerinti ütemezés alapján, naponta legfeljebb egy tudásfelmérőt lehet tervezni, illetve a jelen szakasz 1. bekezdése szerinti tudásfelmérők közül legfeljebb hármat egy hét leforgása alatt.

A jelen szakasz 1. bekezdése szerinti ütemezést az osztálytanács állapítja meg a pedagógiai kollégium javaslatára.

Az ütemezés változhat a tanár javaslatára, az osztálytanács beleegyezésével. Az ütemezés változását az igazgató állapítja meg. A megváltoztatott ütemezést ugyanolyan formában jelenítik meg, mint a jelen szakasz 1. bekezdése szerinti ütemezést.

A tanár köteles a tanulókat értesíteni az oktatási tartalmakról, amelyek felmérésére sor kerül a jelen szakasz 1. bekezdése szerinti ütemezés alapján, legkésőbb öt nappal a tudásfelmérő előtt.

16. szakasz

Minden órán végezhető felmérés, valamint a tanuló eredményeinek figyelemmel kísérése és értékelése.

A tanulót az órán csak egyszer lehet leosztályozni.

Az írásbeli tudásfelmérőn kapott osztályzatot a tudásfelmérőt követő nyolc napon belül szükséges beírni a munkanaplóba.

Ha az írásbeli tudásfelmérőn részvevő tanulók több mint fele elégtelen osztályzatot kapott, az írásbeli tudásfelmérőt érvénytelenítik, és megismétlik azon tanulók számára, akik elégtelen osztályzatot kaptak, illetve elégedetlenek osztályzatukkal.

A jelen szakasz 4. bekezdése szerinti tudásfelmérőt csak egyszer lehet megismételni és a pótórán lehet megszervezni. A megismételt tudásfelmérő tervezése folyamán a tanár köteles betartani a jelen szabályzat 15. szakasza 2. bekezdése szerinti rendelkezéseket.

A megismételt tudásfelmérő megszervezése előtt, a tanár köteles pótórát tartani, illetve pótoktást szervezni.

A tanuló és szülő jogosult kérni az osztályzat megindoklását, valamint jogosult a tanuló munkájába való betekintésre (írásbeli munkák, írásbeli és ellenőrző feladatok, tudásfelmérők, gyakorlati munkák végeredményei, prezentációk és más), amely alapján osztályzatot kapott.

A tantestületi tanács, az osztáytanács és a szaktanácsok tervezik, figyelemmel kísérik, elemzik az osztályzást és intézkedéseket javasolnak a tanulók osztályzási és értékelési minőségének előmozdítására. A tanulók osztályzási és értékelési minőségének előmozdítása keretében meghatározzák a pótoktatás szervezési tervét a tanulóval, akinek nehézségei akadnak egyes tantárgyakból az oktatási program elsajátítása folyamán.

Azon tanuló számára, aki folyamatosan igazoltan 15 munkanapot hiányzik a tanításról, az iskola osztályzási tervet köteles készíteni, és erről tájékoztatja a tanulót és szülőt, figyelembe véve a tanuló legjobb érdékeit.

**A tantárgy záró osztályzata**

17. szakasz

A tanuló legalább három osztályzatot kap a félév folyamán.

Kivételesen, ha az adott tantárgy heti órászáma kevesebb kettőnél, a tanulót legalább kétszer szükséges leosztályozni a félév folyamán.

A záró osztályzatot az osztálytanács határozza meg a tantárgyat tanító tanár javaslatára.

A záró osztályzat számbeli, és a tanév eleje óta kapott valamennyi osztályzat és a tanuló előmenetelének, fejlődésének és tevékenységének, valamint a tanár pedagógiai dokumentációjában begyűjtött adatok alapján határozzák meg.

A hitoktatás választott tantárgy záró osztályzata: kitűnik, jó és elégséges.

A polgári nevelés választott tantárgy záró osztályzata: igazán sikeres és sikeres.

A zeneiskola és balettiskola tanulójának főtantárgyából a második félév végén év végi osztályzatot zárnak le. Ha az év végi osztályzat pozitív, a tanuló a főtantárgyból évzáró vizsgát tesz.

A főtantárgyból való évzáró vizsgán, a záró osztályzatot a bizottság tagjai többségi szavazással határozzák meg, a Törvénnyel összhangban, a vizsgán demonstrált ismeretek és jártasságok, a második félév végén lezárt osztályzat, valamint az előírt célok és kimenetelek megvalósítása alapján. A bizottság osztályzata végső, illetve nem határozzák meg az osztálytanácson.

A zene- vagy balettiskola tanulója a jelen szakasz 7. és 8. bekezdése szerinti módon évzáró vizsgát tesz a tanítási-tanulási tervvel és programmal előírt tantárgyból is.

A tanulónak, aki nem kapott legalább három osztályzatot a félév folyamán, osztályzatát nem lehet lezárni, kivéve amikor a tanulók és dolgozók biztonságának és egészségének veszélyeztetése miatt a tanulót nem lehet szükséges számú alkalommal leosztályozni.

A jelen szakasz 10. bekezdésétől eltérően, ha a tantárgy heti óraszáma két óránál kevesebb, a tanuló osztályzatát le lehet zárni, ha legalább két osztályzatot kapott a félév folyamán. Ha a tanulók és dolgozók biztonságának és egészségének veszélyeztetése miatt a tanulót nem lehet szükséges számú alkalommal leosztályozni, a tanulónak le lehet zárni az osztályzatát, ha egy osztályzatot kapott a félév folyamán.

A szaktanár, aki nem határozott meg elegendő számú osztályzatot a félév folyamán, köteles a tanulót, akinek nincs elegendő számú osztályzata, de rendszeresen jár iskolába, a félév végéig (az utolsó tanítási hét alatt) leosztályozni a tanítási órán illetve pótórán, az osztályfőnök, szaktanács tagja, szakmunkatárs (pedagógus vagy pszichológus) illetve tanulók csoportjának jelenlétében.

Ha a szaktanár, valamilyen okon fogva, nem tudja a jelen szakasz 12. bekezdése szerinti órát megtartani, az iskola köteles megfelelő szakmai helyettesítést biztosítani.

Abban az esetben ha két vagy több tanár javasol egységes osztályzatot:

1) a tantárgy záró osztályzatának javaslatát, valamennyi tanár záró osztályzat javaslatának átlagaként határozzák meg, két vagy több tanár véleményének egyeztetése alapján a megállapított mércékkel összhangban,

2) nem lehet pozitív osztályzatot javasolni, ha a tantárgy egyik tanára elégtelen osztályzatot javasol.

A tantárgy záró osztályzata nem lehet alacsonyabb:

1) kitűnő (5) osztályzatnál, ha valamennyi egyéni osztályzat átlaga legalább 4,50,

2) jeles (4) osztályzatnál, ha valamennyi egyéni osztályzat átlaga 3,50 és 4,49 között van,

3) jó (3) osztályzatnál, ha valamennyi egyéni osztályzat átlaga 2,50 és 3,49 között van,

4) elégséges (2) osztályzatnál, ha valamennyi egyéni osztályzat átlaga 1,50 és 2,49 között van,

A tantárgy záró osztályzata, szabály szerint, elégtelen (1), ha valamennyi egyéni osztályzat átlaga alacsonyabb 1,50-nél.

A tantárgy záró osztályzata, kivételesen lehet a naplóba bejegyzett legnagyobb egyéni osztályzat, amelyet bármelyik értekelési technikával állapítottak meg.

Az osztálytanács megváltoztathatja a szaktanár záró osztályzatának javaslatát, kizárólag a jelen szabályzattal megállapított mércék alapján történő indoklás révén.

Az osztálytanács az új osztályzatot szavazással határozza meg.

Jelen szakasz 19. bekezdésében meghatározott osztályzatot, bejegyzik a munkanaplóba a megjegyzéssel együtt, és bővebben megindokolják az osztálytanács jegyzőkönyvében.

Az osztálytanácson merghatározott záró osztályzatot bejegyzik a munkanapló megfelelő rovatába.

18. szakasz

Az önálló oktató modulok záró osztályzatát a második félév végén határozzák meg.

Ha a tanulónak az önálló oktatói modulból az első félév végén elégtelen a záró osztályzata, a tanár köteles felkészítő pótórát szervezni a tanuló számára, és az osztályzat javítására irányuló osztályzást lefolytatni, az osztályfőnök illetve szakmunkatárs jelenlétében, vagy a pótórán a félév folyamán.

19. szakasz

A tanulónak, aki az első félév végén osztályzatlan, a tanításról való hiányzás miatt egy vagy több tantárgyból, a külön törvénnyel összhangban, az első félév végén nem számolják osztályzatainak átlagát.

A jelen szakasz 1. bekezdése szerinti első félév végén osztályzatlan tanuló nyilvántartási formanyomtatványának rovatában, illetve közokirati formanyomtatványában, amelyben átlageredményét jegyzik, a következő szavakat írják: ,,osztályzatlanˮ.

Az első félévben a tantárgyból záró osztályzattal rendelkező tanulónak, aki a második félévben osztályzatlan, az osztályvizsgára való utalás előtt, az iskola lehetővé teheti osztályzását a külön törvénnyel összhangban.

**A tanuló magaviseletének osztályzása**

20. szakasz

A tanuló magaviseletét számbelileg osztályozzák, legalább kétszer a félév folyamán, valamint a félév végén és ez kihatással van az átlageredményére.

A hosszantartó házi ápoláson és kórházi kezelésen tartózkodó tanuló, a középfokon otthonoktatásban részesülő tanuló, valamint a távoktatásban részesülő tanuló magaviseletét osztályozzák.

A magántanuló magaviseletét nem osztályozzák.

A tanuló magaviseletének osztályzatára nem hatnak a többi tantárgyból való osztályzatok.

Az iskola feladata, hogy folyamatosan figyelemmel kísérjen, elemezzen, és időben intézkedéseket foganatosítson a tanulók, valamint az oktatási-nevelési folyamatban valamennyi résztvevő felelős viselkedésének fejlesztése érdekében.

**A** **számbeli osztályzat mércéinek meghatározása magaviseletből a félév folyamán**

21. szakasz

A tanév folyamán a magaviseleti osztályzatot befolyásolják a nevelési és fegyelmi intézkedések, ezeket az intézmény általános aktusában előírt enyhébb tanulói szabályszegésekért, súlyosabb tanulói kötelezettségszegésért, valamint a jelen Törvény szerinti tilalom megszegéséért kirótt nevelési és fegyelmi intézkedések, valamint az, hogy a tanuló hány alkalommal volt megalapozottan eltávolítva a kötelező oktatást és az oktatási és nevelési tevékenység egyéb formáit felölelő közvetlen oktatási és nevelési tevékenységből.

1. A kirótt osztályfőnöki megrovás esetén a tanuló osztályzata magaviseletből – jeles (4)

2. A kirótt osztálytanácsi megrovás esetén a tanuló osztályzata magaviseletből – jó (3)

3. A kirótt igazgatói megrovás esetén a tanuló osztályzata magaviseletből – elégséges (2)

4. A kirótt tantestületi tanácsi megrovás esetén a tanuló osztályzata magaviseletből – elégtelen (1)

A tanításról igazolatlanul hiányzó tanuló magaviseleti osztályzatát meghatározzák az első és második félév folyamán is, ha a fokozott nevelő munka és a szülők tájékoztatására vonatkozó idejében történő foganatosított intézkedések és tevékenységeket követően a tanuló viselkedésében nem következtek be pozitív változások.

Példás (5) osztályzatot kap magaviseletből az a tanuló, aki a következő feltételeket teljesíti:

* Kitűnik a tanításra és a munka más formáira vonatkozó iskolai kötelezettségek teljesítésében, kivéve ha igazolt okokból hiányzik,
* Példát mutató a viszonya az iskola dolgozóival és tanulóival,
* Kitűnik a baráti légkör ápolásában és fejlesztésében, valamint a korosztálybeli konfliktusok konstruktív megoldásában,
* Viselkedésével és kezdeményezéseivel önmagával, másokkal és környezetével szembeni pozitív értékeket, emberiséget, szolidaritást és felelősségteljes viszonyulást népszerűsít,

Jeles (4) osztályzatot kap magaviseletből az a tanuló, aki a következő feltételeket teljesíti:

– Igazolatlanul hiányzott nyolc tanítási óráról,

– Teljesíti a tanításra és a munka más formáira vonatkozó iskolai kötelezettségeit, kivéve ha igazolt okokból hiányzik,

– Rendesen viszonyul az iskola dolgozóihoz és tanulóihoz;

– Elfogadja és alkalmazza a baráti légkör ápolása és a korosztálybeli konfliktusok konstruktív megoldásának szabályait,

– Felelősséget vállal cselekedeteiért, illetve korrigálja viselkedését az intés és kirótt nevelő intézkedést követően.

Jó (3) osztályzatot kap magaviseletből az a tanuló, aki a következő feltételeket teljesíti:

– Igazolatlanul hiányzott legfeljebb tizenöt tanítási óráról,

– Időnként figyelmeztetni kell a tanításra és a munka más formáira vonatkozó iskolai kötelezettségeinek teljesítésére,

– Időnként figyelmeztetni kell, kötelezettége az iskola dolgozóihoz és tanulóihoz rendesen viszonyulni,

- Időnként figyelmeztetni kell, a baráti légkör ápolása és a korosztálybeli konfliktusok konstruktív megoldásának szabályaira,

– Felelősséget vállal viselkedéséért, és korrigálja a fokozott nevelő munka folyamán.

Elégséges (2) osztályzatot kap magaviseletből az a tanuló, aki a következő feltételeket teljesíti:

– Igazolatlanul hiányzott legfeljebb huszonöt tanítási óráról;

– Gyakran kell figyelmeztetni a tanításra és a munka más formáira vonatkozó iskolai kötelezettségeinek teljesítésére,

– Gyakran kell figyelmeztetni, kötelezettége az iskola dolgozóihoz és tanulóihoz rendesen viszonyulni, miközben főként nem javul a viselkedése,

– Gyakran kell figyelmeztetni, a baráti légkör ápolása és a korosztálybeli konfliktusok konstruktív megoldásának szabályaira, miközben főként nem javul a viselkedése,

– Főként nem vállal felelősséget viselkedéséért, így a fokozott nevelő munka folyamán kimarad a viselkedésének javulása,

Elégtelen (1) osztályzatot kap magaviseletből az a tanuló, aki a következő feltételeket teljesíti:

– Igazolatlanul hiányzott több mint huszonöt tanítási óráról,

– A figyelmeztetések és fokozott nevelő munka ellenére nem teljesíti a tanításra és a munka más formáira vonatkozó iskolai kötelezettségeit,

– Gyakran megszegi az iskola dolgozóihoz és tanulóihoz való rendes viszonyulás szabályait, miközben nem javul a viselkedése,

- Gyakran megszegi a baráti légkör ápolása és a korosztálybeli konfliktusok konstruktív megoldásának szabályait, miközben nem javul a viselkedése,

– Nem vállal felelősséget viselkedéséért, illetve a szabályok megszegéséért,

– A fokozott nevelő munkát követően viselkedése nem javul.

22. szakasz

Az iskola köteles a tanulók nyilvántartott hiányzásait rögtön igazoltként vagy igazolatlanként feljegyezni, illetve legfeljebb nyolc nappal a tanulónak a tanításra való visszatérését követően.

**Záró osztályzat magaviseletből**

23. szakasz

Az első és a második félév végén kapott magaviseleti záró osztályzat számbeli, mégpedig: példás (5), jeles (4), jó (3), elégséges (2) és elégtelen (1), a felsorolt osztályzat mindegyike befolyásolja a tanuló általános tanulmányi eredményét.

A jelen szakasz 1. bekezdése szerinti osztályzatot befolyásolják az intézmény általános aktusában előírt enyhébb tanulói szabályszegésekért, a törvényben előírt súlyosabb tanulói kötelezettségszegésért és tilalom megszegéséért kirótt nevelési és oktatási-nevelési intézkedések, valamint az, hogy a tanuló hány alkalommal volt megalapozottan eltávolítva a kötelező oktatást és az oktatási és nevelési tevékenység egyéb formáit felölelő közvetlen oktatási és nevelési tevékenységből.

A magaviseletből való záró osztályzatot az osztályfőnök javaslatára állapítja meg az osztálytanács, az első és a második félév végén, a tanuló teljes személyiségének és viselkedésének meglátása, összviselkedésének felmérése és kötelezettségeinek teljesítése a Törvénnyel előírt, valamint kirótt fegyelmi és nevelési intézkedések, foganatosított tevékenységek és ezek hatásai alapján, és főként a tanuló viszonyulása:

1) az iskolai kötelezettségeihez, valamint saját jogaihoz és kötelezettségeihez,

2) a többi tanulóhoz,

3) az iskola és más oktató-nevelő munka egyes formáit lefolytató szervezetek dolgozóihoz,

4) az iskola tulajdonához, valamint más személyek, illetve szervezetek tulajdonához, ahol tanítás, illetve az oktató-nevelő munka egyes formái megvalósulnak,

5) a környezet megőrzéséhez és megóvásához,

6) a társadalmilag hasznos- és humanitárius tevékenységhez.

Az osztályzatok lezárása folyamán, az osztálytanács figyelembe veszi a tanuló részvételét a tanításon kívüli tevékenységekben, az iskolai programmal (szabadidős tevékenységek, diákszövetkezet, környezetvédelem, az erőszaktól, bántalmazástól és elhanyagolástól való védelem, társadalmilag hasznos- és humanitárius tevékenység, más rizikós viselkedést megelőző intézkedési programok, az iskola művészeti tevékenységei) összhangban, valamint felméri viselkedését és a Törvénnyel előírt kötelezettségek teljesítését.

A magaviseletből való osztályzat javítható az osztályfőnök javaslatára, legkésőbb az első és a második félév végén, amikor pozitív változások észlelhetőek a tanuló viselkedésében, és felelősséget vállal cselekedeteiért miután utaltak példátlan viselkedésére, vagy fokozott nevelő munkán keresztül, a kirótt nevelő, illetve fegyelmi intézkedést követően.

Ha pozitív változások következtek be a tanuló viselkedésében, a záró osztályzata magasabb lehet valamennyi jegyzett osztályzatának átlagától.

Ha negatív változások következtek be a tanuló viselkedésében, a záró osztályzata alacsonyabb lehet valamennyi jegyzett osztályzatának átlagától.

**A vizsgán való osztályzás**

24. szakasz

A vizsgán való osztályzatot az előírt célok, kimenetelek, tanulók értékelési szabványainak és a minősítési szabványok megvalósítása alapján határozzák meg, a bizottsági tagok szavazatainak többségével, a Törvénnyel összhangban. A bizottság osztályzata végső, illetve nem határozzák meg az osztálytanácson.

A tanuló naponta legfeljebb egy tantárgyból vizsgázhat.

**A tanulók átlageredménye**

25. szakasz

A tanulók átlageredményét a Törvénnyel összhangban határozzák meg.

Az elégtelen osztályzatú, illetve a tantárgyból osztályzatlan tanuló átlageredményét nem határozzák meg az osztályzási eljárás végezetéig.

A tantárgyból való leíró osztályzat nincsen kihatással a tanuló átlageredményére.

Az átlageredményt nem határozzák meg, ha a tanuló osztályzatlan a leíró osztályzattal értékelt tantárgyból.

**Az osztályzásról való tájékoztatás**

26. szakasz

A tanév elején a tanár köteles megfelelő módon tájékoztatni a tanulót az előírt célokról, értékelési szabványokról és a tanulás kimeneteleiről.

A tanév elején a tanulókat és szülőket tájékoztatják a tantárgyak és magaviselet osztályzásának mércéiről, módjairól, eljárásáról, dinamikájáról, valamint az osztályzás sorrendjéről.

Az osztályfőnök köteles időben, legkevesebb négy alkalommal a tanév folyamán, megfelelő módon tájékoztatni a szülőket a tanulók eredményéről, előmeneteléről, tanulási motivációjáról és fejlődéséről, magaviseletéről, a tanítás rendszeres követéséről, valamint az oktatással és neveléssel kapcsolatos más jelentős kérdésről.

**A tanulók eredményeinek nyilvántartása**

27. szakasz

A tanár az osztályzási eljárás folyamán összegyűjti és feljegyzi, a tanulók eredményéről, a tanulási folyamatról, a tanulók év folyamán történő előmeneteléről és fejlődéséről szóló adatokat a munkanaplóba és a pedagógiai dokumentációjába, a Törvénnyel és a jelen szabályzattal összhangban.

A pedagógiai dokumentációba jegyzett adatokat a szülők tájékoztatása miatt tartják számon, az osztályzatra való kifogásról illetve fellebezésről való döntéshozatal folyamán, az önértékelési folyamat, valamint az intézmény külső minőségértekelése folyamán.

**Záró rendelkezések**

28. szakasz

Jelen szabályzat hatálybalépésével a tanulók osztályzásáról a középfokú oktatásban és nevelésben szóló szabályzat (SZK Hivatalos Közlönye, 82/15, 59/20. és 95/22. szám) hatályát veszti.

29. szakasz

Jelen szabályzat az SZK Hivatalos Közlönyében való közzétételét követő napon lép hatályba.

Szám: 110-00-251/2023-07.

Belgrád, 2024. február 5.

Prof. Dr. Slavica Đukić Dejanović s.k.

Miniszter